**Z A P I S N I K**

sa 10. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 20. lipnja 2022. godine s početkom u 13,30 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Zlatko Potočki
4. Tomislav Panenić,
5. Branislav Mišljenović
6. Antun Lukić,
7. Dejan Ljikar
8. Mijo Horvatović

**Odsutni članovi Općinskog vijeća:**

1. Mihael Sabadoš – najavio izostanak
2. Robert Mesaroš- najavio izostanak

**Osim članova Općinskog vijeća, sjednici su nazočni:**

1. Milan Grubač - općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO

Predsjednik Općinskog vijeća pozdravlja članove vijeća i sve ostale nazočne, utvrđuje da postoji kvorum za održavanje sjednice (nazočno 8 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa 9. sjednice Općinskog vijeća Općine Tompojevci, održane dana 25. travnja 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 8 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda

1. Izvješće o provedbi Plana upravljanja imovinom u vlasništvu Općine Tompojevci za 2021. godinu.
2. Prijedlog Odluke o sufinanciranju kupnje i izgradnje kuće ili stana za mlade obitelji na području Općine Tompojevci.
3. Prijedlog Odluke o II. izmjenama i dopuna Odluke o koeficijentima za obračun plaće službenika i namještenik u Jedinstvenom upravnom odjelu Općine Tompojevci.
4. Prijedlog Odluke o osnivanju i imenovanju Etičkog odbora Općinskog vijeća Općine Tompojevci.
5. Prijedlog Odluke o osnivanju i imenovanju Vijeća časti Općinskog vijeća Općine Tompojevci.

Dnevni red jednoglasno prihvaćen ( 8 glasova „ZA“).

**Točka 1.**

*Izvješće o provedbi Plana upravljanja imovinom u vlasništvu Općine Tompojevci za 2021. godinu.*

Pr**e**dsjednik Općinskog vijeća daje riječ općinskom načelniku, izvjestitelju ove točke.

*Općinski načelnik* je podnio izvješće o provedbi Plana upravljanja imovinom u vlasništvu Općine Tompojevci za 2021. godinu ( pisano izvješće vijećnici su dobili u materijalima).

Općinsko vijeće je bez rasprave, jednoglasno sa 8 glasova „ZA“ donijelo

**Odluku o prihvaćanju Izvješća o provedbi Plana upravljanja imovinom u vlasništvu**

**Općine Tompojevci za 2021. godinu.**

**Točka 2.**

*Prijedlog Odluke o sufinanciranju kupnje i izgradnje kuće ili stana za mlade obitelji*

*na području Općine Tompojevci*

Pr**e**dsjednik Općinskog vijeća, kao izvjestitelj ove točke upoznao je vijećnika s ciljevima ( zadržavanje i privlačenje mladih ljudi na područje općine Tompojevci) i odredbama predložene odluke navodeći tko sve ostvaruje pravo na potporu, odnosno sufinanciranje kupnje i izgradnje kuće ili stana na području Općine Tompojevci. Visina potpore iznosi 20.000,00 kuna, a odluka se primjenjuje na kupljene i izgrađene nekretnine od 01.01.2022. godine pa nadalje.

Otvorena rasprava.

*Tomislav Panenić* – podržava prijedlog odluke, ali ukazuje na neke detalje koji bi mogli biti problematični (pojam obitelj, prva nekretnina ili nekretnina, zašto dostavljati uvjerenje o prebivalištu svake godine, dvostruko financiranje, uporabna dozvola, razmisliti u buduće da se razdvoji kupovina od izgradnje i dr.) U raspravu se uključuju *općinski načelnik, Mijo Horvatović, Ivana Tomaš, Kata Cvitković, predsjednik Vijeća.* Na kraju rasprave zaključeno je da će se u članku 3. st. 1. točci 5. na kraju rečenice dodati i ostali članovi kućanstva, a sve ostalo ostaje kako je i predloženo. Predsjednik Vijeća dodaje da se ovakva odluka po prvi puta predlaže i da će se kroz ovih godinu dana vidjeti kako to sve funkcionira i imali li nedostataka, a potom daje prijedlog odluke s prethodnom nadopunom na glasovanje, te je Općinsko vijeće jednoglasno sa 8 glasova „ZA“ donijelo:

**Odluku o sufinanciranju kupnje i izgradnje kuće ili stana za mlade obitelji**

**na području Općine Tompojevci**

**Točka 3.**

*Prijedlog Odluke o II. izmjenama i dopuna Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci*

Pr**e**dsjednik Općinskog vijeća daje riječ općinskom načelniku, izvjestitelju ove točke.

*Općinski načelnik* upoznaje vijećnike s prijavom projekta Zaželi i potrebom za donošenje ove odluke o koeficijentima za voditelja i administratora u slučaju da nam projekt bude odobren. Pojašnjava predložene koeficijente i kako je do istih došao (ne želi da službenici uposleni na projekt budu pretplaćeni u odnosu na stalno uposlene službenike u općini koji imaju trostruko više posla).

Općinsko vijeće je, bez rasprave, jednoglasno sa 8 glasova „ZA donijelo:

**Odluku o II. izmjenama i dopuna Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci**

**Točka 4.**

*Prijedlog Odluke o osnivanju i imenovanju Etičkog odbora Općinskog vijeća Općine Tompojevci*

Pr**e**dsjednik Općinskog vijeća daje riječ općinskom načelniku, izvjestitelju ove točke.

*Općinski načelnik* upoznaje vijećnike s prijedlogom članova Etičkog odbora.Zapredsjednika Etičkoga odbora se predlaže nestranačka osoba ( Mario Šarčević), a za članove vijećnici, jedan iz vlasti ( Mihael Sabadoš) i jedan iz oporbe ( Dejan Ljikar).

Općinsko vijeće je, bez rasprave, jednoglasno sa 8 glasova „ZA donijelo:

**Odluku o osnivanju i imenovanju Etičkog odbora Općinskog vijeća Općine Tompojevci**

Točka 5.

*Prijedlog Odluke o osnivanju i imenovanju Vijeća časti Općinskog vijeća Općine Tompojevci*

Pr**e**dsjednik Općinskog vijeća daje riječ općinskom načelniku, izvjestitelju ove točke.

*Općinski načelnik* upoznaje vijećnike s prijedlog članova Vijeća časti.Za predsjednika se predlaže Josip Ivančević, a za članove Antun Kovačić, Ljubov Koljesar, Tihomir Simić i Janoš Kery, sve predložene osobe su nestranačke i gledalo se da budu zastupljena sva naselja.

Otvorena rasprava.

Mijo Horvatović pita tko je Ljubov Koljesar, a općinski načelnik odgovara da je osoba iz Mikluševaca, član je KUD „Joakim Govlja“.

Općinsko vijeće je jednoglasno sa 8 glasova „ZA donijelo:

**Odluku o osnivanju i imenovanju Vijeća časti Općinskog vijeća Općine Tompojevci**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Zlatko Potočki navodi problem potrganih ploča s nazivima ulica i ukazuje na problem odlaganja smeća na zelenim otocima, te upućuje pitanje načelniku u vezi šljunka za udrugu. U raspravu se uključuju Mijo Horvatović, Tomislav Panenić i Slavko Ždinjak

Općinski načelnik je na kraju pojasnio i obrazložio kako i na koji način općina rješava iznijete probleme.

KLASA: 021-05/21-01/15

URBROJ: 2196-26-02-22-18

Sjednica završila sa radom u 14,11 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac